CELEX: 32008R0247
Language: hr
Date: 2008-03-17 00:00:00
Title: Uredba Vijeća (EZ) br. 247/2008 od 17. ožujka 2008. o izmjeni Uredbe (EZ) br. 1234/2007 o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u)

03/Sv. 037
            
            
               HR
            
            
               Službeni list Europske unije
            
            
               17
            
         32008R0247
   
               L 076/1
            
            
               SLUŽBENI LIST EUROPSKE UNIJE
            
            
               17.03.2008.
            
         
      UREDBA VIJEĆA (EZ) br. 247/2008
   od 17. ožujka 2008.
   o izmjeni Uredbe (EZ) br. 1234/2007 o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:
   
               (1)
            
            
               Potpora za preradu kratkih lanenih vlakana i vlakana konoplje koja ne sadrže više od 7,5 % nečistoća i iverja primjenjuje se do kraja tržišne godine 2007./2008. Ipak, u pogledu pogodnih kretanja na tržištu za ovu vrstu vlakana prema sadašnjem programu potpore te kako bi se doprinijelo konsolidaciji inovativnih proizvoda i njihovih prodajnih mjesta, primjenu ove potpore treba produljiti do kraja tržišne godine 2008./2009.
            
         
               (2)
            
            
               Uredba Vijeća (EZ) br. 1673/2000 od 27. srpnja 2000. o zajedničkoj organizaciji tržištâ lana i konoplje koji se uzgajaju za proizvodnju vlakna (1) predviđa povećanje razine potpore za proizvodnju za duga lanena vlakna od tržišne godine 2008./2009. nadalje. Uredba (EZ) br. 1673/2000 zamijenjena je Uredbom Vijeća (EZ) br. 1234/2007 od tržišne godine 2008./2009. Odredbe iz Uredbe (EZ) br. 1234/2007 izrađene su s obzirom na odredbe Uredbe (EZ) br. 1673/2000 kako bi se primjenjivale od te tržišne godine te se, stoga, potpora utvrdila na predviđenoj razini. Budući da se potpora za proizvodnju kratkih vlakana provodi do kraja tržišne godine 2008./2009., potporu za proizvodnju dugih lanenih vlakana za tu dodatnu tržišnu godinu treba održati na razini predviđenoj u Uredbi (EZ) br. 1673/2000 do kraja tržišne godine 2007./2008.
            
         
               (3)
            
            
               Zbog promicanja proizvodnje kratkih vlakana lana i konoplje visoke kakvoće, potpora se dodjeljuje za vlakna koja sadrže najviše 7,5 % nečistoća i iverja. Međutim, države članice mogu odstupiti od ove granice i dodijeliti potporu za proizvodnju za kratka lanena vlakna koja sadrže postotak nečistoća i iverja između 7,5 % i 15 % te za vlakna konoplje koja sadrže postotak nečistoća i iverja između 7,5 % i 25 %. Budući da je ta mogućnost otvorena samo do kraja tržišne godine 2007./2008., potrebno je državama članicama pružiti mogućnost odstupanja od te granice za još jednu tržišnu godinu.
            
         
               (4)
            
            
               Budući da su se razvila nova prodajna mjesta, potrebno je jamčiti najmanju razinu opskrbe sirovinama. Stoga je potrebno produljiti razdoblje u kojem se primjenjuju nacionalne zajamčene količine kako bi se osigurala primjerena razina proizvodnje u svakoj od država članica.
            
         
               (5)
            
            
               Nastavak tradicionalne proizvodnje lana podržavao se dodatnom potporom u određenim regijama u Nizozemskoj, Belgiji i Francuskoj. Kako bi se nastavila omogućavati postupna prilagodba poljoprivrednih struktura novim tržišnim uvjetima, potrebno je produljiti tu prijelaznu potporu do kraja tržišne godine 2008./2009.
            
         
               (6)
            
            
               Uredbu (EZ) br. 1234/2007 treba stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EZ) br. 1234/2007 mijenja se kako slijedi:
   
               1.
            
            
               Naslov pododjeljka II. odjeljka I. poglavlja IV. glave I. dijela II. zamjenjuje se sljedećim:
               „Pododjeljak II.
               
               
                  
                     Lan i konoplja koji se uzgajaju za proizvodnju vlakana
                  ”.
            
         
               2.
            
            
               Članak 91. mijenja se kako slijedi:
               
                           (a)
                        
                        
                           stavak 1. prvi podstavak zamjenjuje se sljedećim podstavcima:
                           „1.   Potpora za preradu slame lana dugih vlakana koji se uzgaja za proizvodnju vlakana dodjeljuje se ovlaštenim primarnim prerađivačima na temelju količine vlakana koja je doista dobivena od slame za koju je s poljoprivrednikom sklopljen prodajni ugovor.
                           Tijekom tržišne godine 2008./2009., potpora se dodjeljuje pod istim uvjetima za preradu slame lana kratkih vlakana i konoplje koji se uzgajaju za proizvodnju vlakana.”;
                        
                     
                           (b)
                        
                        
                           stavak 2. zamjenjuje se sljedećim:
                           „2.   Za potrebe ovog pododjeljka, ovlašteni primarni prerađivač’ znači fizička ili pravna osoba ili skupina fizičkih ili pravnih osoba, bez obzira na njihov pravni položaj ili položaj njihovih članova prema nacionalnom pravu, koje je ovlastilo nadležno tijelo države članice na području na kojem su smješteni njihovi objekti za proizvodnju vlakana lana ili konoplje.”
                        
                     
         
               3.
            
            
               Članak 92. stavak 1. zamjenjuje se sljedećim:
               „1.   Iznos potpore za preradu iz članka 91. je:
               
                           (a)
                        
                        
                           za duga lanena vlakna:
                           
                                       —
                                    
                                    
                                       160 EUR po toni za tržišnu godinu 2008./2009.,
                                    
                                 
                                       —
                                    
                                    
                                       200 EUR po toni za tržišnu godinu 2009./2010. i nadalje;
                                    
                                 
                     
                           (b)
                        
                        
                           za kratka vlakna lana i konoplje koji ne sadrže više od 7,5 % nečistoća i iverja, 90 EUR po toni tijekom tržišne godine 2008./2009.
                        
                     Međutim, država članica može, u vezi s tradicionalnim prodajnim mjestima, također odlučiti dodijeliti potporu:
               
                           (a)
                        
                        
                           za kratka lanena vlakna koja sadrže postotak nečistoća i iverja između 7,5 % i 15 %;
                        
                     
                           (b)
                        
                        
                           za vlakna konoplje koja sadrže postotak nečistoća i iverja između 7,5 % i 25 %.
                        
                     U slučajevima predviđenim u drugom podstavku, države članice dodjeljuju potporu obzirom na količinu koja nije veća od proizvedene količine, na temelju 7,5 % nečistoća i iverja.”
            
         
               4.
            
            
               Članak 94. mijenja se kako slijedi:
               
                           (a)
                        
                        
                           stavak 1. zamjenjuje se sljedećim:
                           „1.   Za duga lanena vlakna, za koja se dodjeljuje potpora, uspostavlja se najveća zajamčena količina od 80 878 tona za tržišnu godinu. Ta se količina razdjeljuje među određenim državama članicama kao nacionalne zajamčene količine u skladu s točkom A.I. Priloga XI.”;
                        
                     
                           (b)
                        
                        
                           sljedeći stavak unosi se nakon stavka 1.:
                           „1.a   Za kratka vlakna lana i konoplje, za koja se dodjeljuje potpora, uspostavlja se najveća zajamčena količina od 147 265 tona za tržišnu godinu 2008./2009. Ta se količina raspodjeljuje među određenim državama članicama kao nacionalne zajamčene količine u skladu s točkom A.II. Priloga XI.”;
                        
                     
                           (c)
                        
                        
                           dodaje se sljedeći stavak:
                           „3.   Svaka država članica može prenijeti dio svojih nacionalnih zajamčenih količina iz stavka 1. u svoju nacionalnu zajamčenu količinu kako je navedeno u stavku 1.a i obratno.
                           Prijenosi kako je navedeno u prvom podstavku vrše se na temelju jednakovrijednosti jedne tone dugog lanenog vlakna 2,2 tone kratkog vlakna lana i konoplje.
                           Potpora za preradu dodjeljuje se u pogledu količina iz stavka 1., odnosno 1.a, prilagođena u skladu s prva dva podstavka ovog stavka.”
                        
                     
         
               5.
            
            
               Sljedeći se članak umeće nakon stavka 94.:
               „Članak 94.a
               Dodatna potpora
               Tijekom tržišne godine 2008./2009. dodatna se potpora dodjeljuje ovlaštenom primarnom prerađivaču za područja za proizvodnju lana u zonama I. i II. kako je opisano u točki A.III. Priloga XI. i gdje proizvodnja slame podliježe:
               
                           (a)
                        
                        
                           kupoprodajnom ugovoru ili obvezi kako je navedeno u članku 91. stavku 1.; i
                        
                     
                           (b)
                        
                        
                           potpori za preradu u duga vlakna.
                        
                     Dodatna potpora iznosi 120 EUR po hektaru u zoni I. i 50 EUR po hektaru u zoni II.”
            
         
               6.
            
            
               Prilog XI. izmjenjuje se u skladu s Prilogom ovoj Uredbi.
            
         Članak 2.
   Ova Uredba stupa na snagu sedmog dana od dana objave u Službenom listu Europske unije.
   Primjenjuje se od 1. srpnja 2008.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. ožujka 2008.
      
         
            Za Vijeće
         
         
            Predsjednik
         
         I. JARC
         
      
   
   
      (1)  SL L 193, 29.7.2000., str. 16. Uredba kako je stavljena izvan snage Uredbom (EZ) br. 1234/2007 (SL L 299, 16.11.2007., str. 1.).
   PRILOG
   Točka A Priloga XI. zamjenjuje se sljedećim:
   
      
                  „A.I.
               
               
                  Raspodjela najvećih zajamčenih količina za duga lanena vlakna između država članica iz članka 94. stavka 1.:
                  
                              Belgija
                           
                           
                              13 800
                           
                        
                              Bugarska
                           
                           
                              13
                           
                        
                              Češka Njemačka
                           
                           
                              1 923
                           
                        
                              Estonija
                           
                           
                              300
                           
                        
                              Španjolska
                           
                           
                              50
                           
                        
                              Francuska
                           
                           
                              55 800
                           
                        
                              Latvija
                           
                           
                              360
                           
                        
                              Litva
                           
                           
                              2 263
                           
                        
                              Nizozemska
                           
                           
                              4 800
                           
                        
                              Austrija
                           
                           
                              150
                           
                        
                              Poljska
                           
                           
                              924
                           
                        
                              Portugal
                           
                           
                              50
                           
                        
                              Rumunjska
                           
                           
                              42
                           
                        
                              Slovačka
                           
                           
                              73
                           
                        
                              Finska
                           
                           
                              200
                           
                        
                              Švedska
                           
                           
                              50
                           
                        
                              Ujedinjena Kraljevina
                           
                           
                              50
                           
                        
            
                  A.II.
               
               
                  Raspodjela najvećih zajamčenih količina za tržišnu godinu 2008./2009. za kratka vlakna lana i konoplje između država članica iz članka 94. stavka 1.a
                  Količina iz članka 94. stavka 1.a raspodjeljuje se u obliku:
                  
                              (a)
                           
                           
                              nacionalnih zajamčenih količina za sljedeće države članice:
                              
                                          Belgija
                                       
                                       
                                          10 350
                                       
                                    
                                          Bugarska
                                       
                                       
                                          48
                                       
                                    
                                          Češka Njemačka
                                       
                                       
                                          2 866
                                       
                                    
                                          Estonija
                                       
                                       
                                          42
                                       
                                    
                                          Španjolska
                                       
                                       
                                          20 000
                                       
                                    
                                          Francuska
                                       
                                       
                                          61 350
                                       
                                    
                                          Latvija
                                       
                                       
                                          1 313
                                       
                                    
                                          Litva
                                       
                                       
                                          3 463
                                       
                                    
                                          Mađarska (1)
                                          
                                       
                                       
                                          2 061
                                       
                                    
                                          Nizozemska
                                       
                                       
                                          5 550
                                       
                                    
                                          Austrija
                                       
                                       
                                          2 500
                                       
                                    
                                          Poljska
                                       
                                       
                                          462
                                       
                                    
                                          Portugal
                                       
                                       
                                          1 750
                                       
                                    
                                          Rumunjska
                                       
                                       
                                          921
                                       
                                    
                                          Slovačka
                                       
                                       
                                          189
                                       
                                    
                                          Finska
                                       
                                       
                                          2 250
                                       
                                    
                                          Švedska
                                       
                                       
                                          2 250
                                       
                                    
                                          Ujedinjena Kraljevina
                                       
                                       
                                          12 100
                                       
                                    
                        
                              (b)
                           
                           
                              5 000 tona se mora raspodijeliti u nacionalne zajamčene količine za tržišnu godinu 2008./2009. između Danske, Irske, Grčke, Italije i Luksemburga. Takva se raspodjela određuje na temelju područja koja podliježu jednom od ugovora ili obveza kako je navedeno u članku 91. stavku 1.
                           
                        
            
                  A.III.
               
               
                  Zone koje ispunjavaju uvjete za potporu iz članka 94.a
                  
                     Zona I.
                  
                  
                              1.
                           
                           
                              Državno područje Nizozemske;
                           
                        
                              2.
                           
                           
                              sljedeće belgijske općine: Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (osim Vladslo i Woumen), Gistel, Jabbeke, Knokke-Heist, Koksijde, Lo-Reninge, Middelkerke, Nieuwpoort, Oostende, Oudenburg, Sint-Gillis-Waas (samo Meerdonk), Sint-Laureins, Veurne i Zuienkerke.
                           
                        
                     Zona II.
                  
                  
                              1.
                           
                           
                              Belgijska područja, osim onih koja su uključena u zonu I.;
                           
                        
                              2.
                           
                           
                              sljedeća područja Francuske:
                              
                                          —
                                       
                                       
                                          departman Nord,
                                       
                                    
                                          —
                                       
                                       
                                          okrug Béthune, Lens, Calais, Saint-Omer i kanton Marquise u departmanu Pas-de-Calais,
                                       
                                    
                                          —
                                       
                                       
                                          okruzi Saint-Quentin i Vervins u departmanu Aisne,
                                       
                                    
                                          —
                                       
                                       
                                          okrug Charleville-Mézières u departmanu Ardennes.”
                                       
                                    
                        
            
   
      (1)  Nacionalne zajamčene količine za Mađarsku utvrđene su samo za vlakna konoplje.